IRPC สุดยอด! ไตรมาส 2/58 ฟาดกำไรกว่า 4.2 พันลบ.
IRPC สุดยอด! ไตรมาส 2/58 ฟาดกำไรกว่า 4.24 พันล้านบาท เพิ่มขึ้น 2277% หรือกว่า 22 เท่าตัว จากช่วงเดียวกันของปีก่อนที่มีกำไรสุทธิ 178.2 ล้านบาท ขณะที่ผลการดำเนินงานช่วง 6 เดือนแรกมีกำไรสุทธิ 8.07 พันล้านบาท หรือ 0.39 บาทต่อหุ้น เพิ่มขึ้น 1446% หรือ เกือบ 15 เท่าตัว จากช่วงเดียวกันของปีก่อนที่มีกำไรสุทธิ 521.87 ล้านบาท 
4 ส.ค. 2558

บริษัท ไออาร์พีซี จำกัด (มหาชน) หรือ IRPC รายงานผลการดำเนินงานไตรมาส 2/58 สิ้นสุดวันที่ 30 มิ.ย.58 (รวมบริษัทย่อย) มีกำไรสุทธิ 4.24 พันล้านบาท หรือมีกำไรสุทธิ 0.21 บาทต่อหุ้น เพิ่มขึ้น 2277% หรือกว่า 22 เท่าตัว จากช่วงเดียวกันของปีก่อนที่มีกำไรสุทธิ 178.2 ล้านบาท หรือมีกำไรสุทธิ 0.01 บาทต่อหุ้น
ขณะที่ผลการดำเนินงานช่วง 6 เดือนแรกมีกำไรสุทธิ 8.07 พันล้านบาท หรือ 0.39 บาทต่อหุ้น เพิ่มขึ้น 1446% หรือ เกือบ 15 เท่าตัว จากช่วงเดียวกันของปีก่อนที่มีกำไรสุทธิ 521.87 ล้านบาท หรือ 0.03 บาทต่อหุ้น
โดยผลประกอบการที่มีกำไรเพิ่มขึ้น เนื่องจาก กำไรขั้นต้นจากการผลิตตามราคาตลาด (Market GIM) เพิ่มขึ้น โดยส่วนต่างที่เพิ่มขึ้นส่วนใหญ่เกิดจากต้นทุนน้ามันดิบและเชื้อเพลิงที่ใช้ในการผลิตลดลงตามราคาน้ำมันดิบที่ลดลง และ โครงการเพิ่มประสิทธิภาพทั่วทั้งองค์กรโดยเฉพาะการผลิตและการตลาดภายใต้โครงการเดลต้า ทำให้ GIM เพิ่มขึ้น
รวมทั้งมีรายได้จากการการขายเงินลงทุนในบริษัทร่วม จากการขายหุ้นในบริษัท พีทีที โพลีเมอร์ มาร์เก็ตติ้ง จำกัด (“PTTPM”) ให้แก่ PTTGC และบริษัท โซลูชั่น ครีเอชั่น จากัด (เดิมชื่อบริษัท ไบโอ ครีเอชั่น จากัด) ซึ่งเป็นบริษัทย่อยของ PTTGC รวมเป็นจำนวนเงิน 250 ล้านบาท
อีกทั้ง ในไตรมาส 2/2558 ได้รับค่าสินไหมทดแทนจำนวน 460 ล้านบาท ขณะที่ต้นทุนทางการเงินลดลง
 